b'\n_START_ARTICLE_\nAmanoreje\n_START_SECTION_\nBeskrivelse\n_START_PARAGRAPH_\nHannen opn\xc3\xa5r en st\xc3\xb8rrelse p\xc3\xa5 ca. 3,5\xc2\xa0cm, hvorimod hunnen kan komme helt op p\xc3\xa5 5\xc2\xa0cm. Rejen har ikke den store farvepragt, men kan v\xc3\xa6re meget varierende i farverne der sp\xc3\xa6nder fra helt bleg n\xc3\xa6sten gennemsigtig/gr\xc3\xa5lig, kun afbrudt af de for rejen karakteristiske m\xc3\xb8rke pletter/linjer langs siden, og til en m\xc3\xb8rkere brunlig, r\xc3\xb8dlig eller bl\xc3\xa5lig farve, der mest markant hos hunnerne. Rejen er meget tolerant overfor temperatursvingninger, men trives bedst ved temperaturer mellem 20-28\xc2\xa0\xc2\xb0C. Amanorejen er stort set alt\xc3\xa6dende, men lever prim\xc3\xa6rt af alger. Rejerne har en typisk levealder p\xc3\xa5 2-3 \xc3\xa5r, men nogle eksemplar kan sagtens blive over 10 \xc3\xa5r gamle i akvarier._NEWLINE_Rejen skifter ofte "ham" S\xc3\xa5 man vil opleve tomme rejeskaller i bunden, dette er alts\xc3\xa5 ikke en d\xc3\xb8d reje, men blot dens gamle exoskellet.\n_START_SECTION_\nAmanorejen i fangeskab\n_START_PARAGRAPH_\nDa rejen prim\xc3\xa6rt lever af alger har den vundet vid udbredelse i akvariekredse, hvor den undertiden g\xc3\xa5r under navnet Algereje. S\xc3\xa5ledes var arten en af de f\xc3\xb8rste rejearter, der blev udbudt i handel til almindelige akvarister. I akvariet vil rejen kunne indg\xc3\xa5 i bek\xc3\xa6mpelse af en bred vifte af algetyper herunder ogs\xc3\xa5 tr\xc3\xa5dalger. S\xc3\xa5fremt rejerne skal bek\xc3\xa6mpe alger m\xc3\xa5 man dog holde lidt igen med fodringen i akvariet, da rejerne f\xc3\xb8rst vil spise andet mere tilg\xc3\xa6ngeligt foder, f\xc3\xb8r de begynder at spise alger.  Amanoreje spiser flere gram alger end fx den siamesiske alge\xc3\xa6der per gram dyr._NEWLINE_Rejen er som tidligere n\xc3\xa6vnt meget tolerant overfor temperatursvingninger, men ogs\xc3\xa5 n\xc3\xa5r det kommer til vandkvalitet, er rejen yderst fleksibel. Arten er s\xc3\xa5ledes yderst let at holde i akvariet. Selve akvariet b\xc3\xb8r indrettes med grus, rigelig beplantning og tr\xc3\xa6r\xc3\xb8dder. _NEWLINE_Lige s\xc3\xa5 nem som arten er at holde, lige s\xc3\xa5 problematisk er den at opdr\xc3\xa6tte, men det er gjort med succes af et par akvarister verden over. Deriblandt et par stykker i Danmark. For at larverne kan udvikles beh\xc3\xb8ver de brakvand. Dette h\xc3\xa6nger sammen med at larverne i naturen efter udkl\xc3\xa6kning vil blive f\xc3\xb8rt med str\xc3\xb8mmen ud i havet, hvor de udvikler sig, hvorefter de s\xc3\xb8ger tilbage til ferskvandsfloderne for at leve deres voksne liv og formere sig.\n_START_SECTION_\nUdbredelse\n_START_PARAGRAPH_\nAmanorejen stammer fra Asien, hvor den har sin udbredelse i floder i Japan, Korea og Taiwan.'